[{"text_idx": "#000003", "text": "/ Invest in Basque Country"}, {"text_idx": "#000004", "text": "/ Invest in the Basque Country"}, {"text_idx": "#000006", "text": "Zure proiektua gure jarduera-eremuekin lotuta badago zuri buruz hitz egingo dugu Spri Taldeko gure kanaletan."}, {"text_idx": "#000009", "text": "Hau da euskal industriarentzako arreta zerbitzua"}, {"text_idx": "#000011", "text": "Sprilur-ek Muxikako INAMA lantegi zaharra birgaituko du Rotobasque enpresak 4.0 Industriako proiektu bat garatu dezan bertan"}, {"text_idx": "#000012", "text": "Sprilur-ek (SPRI Taldean integratutako eta Ekonomi Garapen, Jasangarritasun eta Ingurumen Sailari atxikitako sozietateak) aurreikusten du 18 milioi euro inbertituko dituela Urdaibai eskualdean, zehazki Muxikan, 60.000 m2ko eremu bat birgaitzeko. Proiektu estrategiko horren helburua da Rotobasque enpresak bultzatuko dituen bi proiektu berri ostatatzea: lehena, 2022an finkatuko dena, 4.0 industriari lotua dago, eta bigarrena, epe luzekoa, ekonomia jasangarriko jarduerei."}, {"text_idx": "#000013", "text": "Urdaibaik industria-sarearen deskapitalizazio handia jasan du azken hamarkadetan, eta eskualdearen dinamizazioa bultzatzeko asmoz, lurzoruaren kudeaketako Sprilur sozietate publikoak Muxikako Inama lantegi zaharraren instalazioak erosiko ditu. Hasteko, han kokatutako eraikin bat zaharberritu eta birgaituko dute, gaur egun erabiltzen ez dena, eta Rotobasque enpresari salduko diote bere proiektu berrirako."}, {"text_idx": "#000014", "text": "Balizko jarduera hori primeran integratzen da ingurunearekin, Urdaibaik berezkoa duen ingurumen-aberastasun bereziagatik."}, {"text_idx": "#000015", "text": "Bi enpresa-ekimen horiek erabilgarri dagoen azalera industrial osoa hartuko dute eta, gainera, konektagarritasun azpiegiturak eta banda zabaleko sarerako sarbidea izango dute. Aurreikusitako 18 milioi euroko inbertsioak zuzeneko ehun lanpostu inguru sortuko ditu datozen urteetan, zeintzuk zuzenean erlazionatuta egongo baitira jasangarritasunarekin eta ekonomia zirkularrarekin."}, {"text_idx": "#000016", "text": "Rotobasque oinarri teknologikoko enpresa bat da, errotaziozko moldeaketa (edo rotomoldeaketa) bidezko plastikoen eraldaketan espezializatua, zeinak egungo negozioa zabaldu eta osatuko baitu 4.0 industriako proiektu berri horrekin."}, {"text_idx": "#000017", "text": "Sprilur-ek Urdaibaiko lurzorua eta instalazioak birgaitzeko gauzatuko duen inbertsio-plan hau integratuta dago Eusko Jaurlaritzak onartu dituen ildo estrategikoetan eta ezohiko inbertsioetan."}, {"text_idx": "#000018", "text": "Zentzu horretan, Sprilur Taldeak aurreikusi dituen jarduera-ardatz eta proiektuen (2021-2024 Plan Estrategiko berrian jasota daude) lehentasunezko helburuak dira espazioak, zerbitzuak eta azpiegiturak eskaintzea industria-jarduera bermatzeko hazkunde ekonomiko jasangarri eta inklusibo baten bidez, eta baita ere industria-lurzoruak optimizatzea, erabiltzen ez diren lur-arloak eraberrituz, birgaituz, deskontaminatuz eta berreskuratuz. Plan Estrategiko berria definitzeko orduan, Sprilur Taldeak txertatu egin ditu Garapen Jasangarriko Helburuetan (GHJ) aurreikusitako zortzi jarduera-ildoak, Euskadi 2030 Agendan proposatutako helburuak lortzeko eta, era berean, giza garapeneko ekintza-plan global eta jasangarria ahalbidetzeko gizarte, ekonomi eta ingurumen arloetan."}, {"text_idx": "#000019", "text": "Jarduera-ildo estrategiko horiek martxan jartzeko, Sprilur Taldeak oinarritzat hartuko ditu, batetik, Industria Garatzeko eta Nazioartekotzeko Plana, hondatutako industria-lurzoruak lehengoratu eta balioan jartzeko, eta bestetik, Euskadiko ekonomia eta enplegua suspertzeko BERPIZTU programa, Lehentasunez Jarduteko Eremuak (LJE) Bultzatzeko Erakunde-arteko Planaren eta Eskualdeetako Plan Estrategikoen (Ezkerraldea-Meatzaldea, Enkarterriak, Oarsoaldea eta Aiaraldea) bitartez. Bestalde, eskura izango ditu baita ere \u201cEuskadi Next\u201d 2021-2026-Berreskuratze eta Erresilientzia Programako funtsak. Programa horren helburua da industria-lurzorua lehengoratzea, zaharkituta dauden eraikinak zaharberritzea eta babesa ematea proiektu estrategiko berritzaile eta jasangarrien sorkuntzari."}, {"text_idx": "#000020", "text": "Muxikan ekimen berritzaile bat ezartzeak eta Inama bezalako espazio bat zaharberritzeak proiekzio ekonomiko eta soziala ematen dizkio eskualdeari, garapen jasangarriaren inguruko plan, jarduera eta helburuak inoiz baino garrantzitsuagoak diren honetan."}, {"text_idx": "#000021", "text": "Invest in the Basque Country"}, {"text_idx": "#000022", "text": "CodeSyntax enpresak \u201cEgunean Behin\u201d euskarazko joko arrakastatsuenaren galesezko bertsioa garatu du\nSprilur-ek bukatu du Legazpiko Sidenor lantegi zaharra berrurbanizatzeko lanen lehen fasea\nIndeusBerri: industria eta euskara uztartzen dituen informazioaren topagunea\nObretara, proiektu idazketetara eta zerbitzuetara bideratutako 15,9 milioitako 18 lizitazio argitaratu ditu Sprilur Taldeak 2022. urtean\nSprilur-ek abian jarri ditu erabilpen tertziarioko eraikin berri baten eraikuntzarako lanak Pasaiako Portuko Herrera ingurunea birgaitzeko prozesuan"}, {"text_idx": "#000025", "text": "ETEentzako, merkatuak dibertsifikatzeko, atzerriko bekak, nazioarteko lizitazioak, itzuli beharrik gabeko dirulaguntzak esportazioak sendotzeko, ezarpenak egiteko laguntzak edo nazioartekotzeko prestakuntza espezifikoa."}, {"text_idx": "#000030", "text": "Zertan lagun diezazukegu?Hau da euskal industriarentzako arreta zerbitzua"}]